TEJO parte financos la partoprenon de du nebrazilaj amerikaj junuloj en la 10-a Tut-Amerika Kongreso de Esperanto, kiu okazos en la urbo Fortaleza, en Brazilo, de la 2-a ĝis la 5-a de Novembro!
#000001
TEJO repagos 80 % de la vojaĝkostoj de la du premiitoj (ĝis la maksimuma limo de 500 €). Al tio, Brazila Esperantista Junulara Organizo (BEJO), kunorganizanto de la kongreso, certe aldonos ankaŭ la aliĝkotizon, kaj eventuale iom pli da mono por kovri loĝkostojn aŭ la reston de la vojaĝkostoj.
#000002
La premiitoj estos petataj volontuli dum la kongreso (ne pli ol 10 horojn) kaj iel raporti pri sia sperto poste (ekzemple per prelego, artikolo, blogaĵo, videoblogaĵo ktp.).
#000003
Por aliĝi al la konkurso simple plenigu ĉi tiun formularon! Ĝi restos malfermita ĝis la 1-a de Oktobro.
#000004
Por pliaj informoj, ne hezitu kontakti nin.
#000005
Daŭrigu la longdaŭran tradicion de la plej granda kaj mojosa internacia evento de la mondo: la IJK! Ĉu vi ŝatus kunlabori kun TEJO por okazigi la IJK-n? Anoncu vin!
#000008
Laŭ la Kongresa Reglamento, vi kunlaboros kun la Kongresa Komisiono (KK), labororgano de TEJO, por organizi la IJK-n en via lando. Tiel, via organizo ne organizos ĝin sola, sed kun internacia teamo de junuloj por sukcese realigi diversajn elementojn de la kongreso. Antaŭ ol kandidatiĝi, nepre legu unue la amenditan Reglamenton pri la Internacia Junulara Kongreso kaj la rilatan proceduron pri la invito de la IJK.
#000009
Kiuj rajtas kandidatiĝi por gastigi la IJK-n?
#000010
Landaj kaj fakaj sekcioj de TEJOAliaj junularaj organizoj Grupo da minimume tri (3) individuaj membroj de TEJO
#000011
Certe vi bezonos pli da helpo kaj tempo por plibonigi vian kandidatiĝon. Por ke ĉiu proponanta organizo sentu sin pli certa kaj kuraĝa, ni dividas la alvokon en du fazojn en kiuj vi devas sendi al ni vian proponon laŭ grado de kompleteco. Por certigi ke ĉiu propono estu taŭga kaj pritraktinda, TEJO deziras havi laŭeble detalan informon kaj volas certiĝi, ke vi havu ĉion, kion vi bezonas por sukcesa kandidatiĝo.
#000012
Limdato por tiu ĉi fazo estas la 5-a de Januaro 2024
#000013
En la Unua Fazo, vi anoncas vian interesiĝon gastigi la IJK-n kaj interkonsiliĝas kun la Kongresa Komisiono pri via kandidatiĝo. Vi ankaŭ komencas esplori viajn ideojn: viajn proponatajn urbon, kongresejon kaj daton kaj serĉi aliajn bazajn informojn pri via propono. Tiel, la ideoj kiujn vi havas komencas esti prilaborataj. Vi disponas pri 120 tagoj por serĉi lokojn, viziti ilin, kaj kompili la informon, kiun vi bezonas por prezenti vian proponon.
#000014
Eble vi ŝatus teni vian kandidatiĝon sekreta ĝis la fino de la Unua Fazo, sed ni kuraĝigas, ke vi frue anoncu vian intereson skribe al . En tiu anonco, nomumu minimume tri (3) reprezentantojn, kiuj kunlaboros kun la Kongresa Komisiono en la esplorprocezo. Tio gravas ĉar ju pli frue TEJO scias, ke vi intencas kandidatiĝi, des pli frue ni povas eklabori kun vi kaj helpi vin por ke vi povu ellabori taŭgan proponon je la fino de la Unua Fazo. Eĉ se vi ankoraŭ ne certas, kontaktu nin kaj ni kune solvos ĉiujn dubojn. Do jes, tio signifas, ke ne necesas atendi la limdaton – vi povas kontakti nin tuj!
#000015
Je la fino de ĉi tiu fazo TEJO bezonas detalan prezenton pri via kandidatiĝo. Plenigu la IJK-Invitilon, formularon per kiu vi prezentos detale vian kandidatiĝon kiel eble plej bone per tiuj detaloj, kiujn vi sukcesos kolekti. La invitilo konsistas el diversaj partoj:
#000016
Motivletero kaj baza informo pri la invitanta organizo/grupoProponataj lando, urbo(j) kaj kongresejo(j), laŭeble kun pli ol 1 proponata gastigurbo kaj kongresejo po kandidatiĝoProponataj datoj, laŭeble kun ĉefaj kaj alternativaj datoj (la IJK estas 8-taga inkluzive de la alven- kaj forirtagoj)Esencaj detaloj pri la proponataj kongresejoj kaj loĝejojAntaŭvideblaj kostojListo de lokaj organizantoj kaj kunlaborantaj organizoj (kaj kiuj intencas labori pri kiuj fakoj)
#000017
Ĉion vi trovos en la IJK-Invitilo, kiun vi povos elŝuti en la suba parto de tiu ĉi paĝo.
#000018
La Estraro ankaŭ bezonos de vi subtenajn dokumentojn, kiuj povus helpi klarigi al ni la proponon. Nepre ne forgesu alkroĉi al via propono dosierojn: turismajn broŝurojn, mapojn de la proponataj urboj kaj kongresejoj, subtenleterojn aŭ komunikojn de lokaj instancoj aŭ komercoj, prezlistojn, fotojn kaj filmetojn pri la proponataj lokoj, atestilojn, ktp.
#000019
Sendu vian kompletan kandidatiĝon al la Centra Oficejo de TEJO (), kopie al ĝis plej malfrue la 5-a de Januaro 2024 (vendredo). La Estraro de TEJO poste konsideros ĉiujn kandidatiĝojn ricevitajn kaj informos la proponantojn pri sia decido (legu la proceduron pri la invito de la IJK por vidi kiel la Estraro povas decidi).
#000020
Por ke vi pli facile povu orientiĝi kaj prepariĝi, ni havas por vi la Manlibron pri organizado de la IJK kaj la manlibron Kiel inviti IJK-n. Ni ankaŭ emfaze rekomendas al vi, ke vi aranĝu kunsidon kun la KK, por ke spertuloj pri la organizado de la IJK rekte konsilu al vi.
#000021
(Limdato anoncota, 30 tagojn de la decido de la Estraro)
#000022
La neceso okazigi la Duan Fazon dependos de la ricevitaj kandidatiĝoj en la Unua Fazo. La Estraro povas decidi malfermi la Duan Fazon se 1) alvenis du aŭ pli da bonkvalitaj kandidatiĝoj ke ne eblis tuj elekti definitive inter ili post la Unua Fazo, aŭ 2) la Estraro bezonas pli da informo pri iuj aŭ el ĉiuj proponoj.
#000023
Nur proponantoj kiuj jam antaŭe submetis siajn proponojn kaj estis poste elektitaj pluiri al la Dua Fazo povas partopreni. Do, vi ne rajtos eniri tiun ĉi fazon ne estinte en la antaŭa. Je la fino de la Dua Fazo, TEJO bezonos de la proponantoj plipoluritan kaj plikompletigitan informon pri la esencaj punktoj postulitaj en la Unua Fazo plus la detalojn specife petitajn de la Estraro. Nepre ne forgesu aldoni ankaŭ dosierojn, kiujn vi ne submetis en la Unua Fazo se tiuj dokumentoj helpus vian proponon aŭ estis specife postulitaj de la Estraro.
#000024
Ne zorgu, ĉar eĉ en la Dua Fazo la Kongresa Komisiono daŭre restos disponebla por helpi vin por kompletigi vian kandidatiĝon kaj certigi ĝian bonan kvaliton. Laŭ la decido de la Estraro, TEJO eĉ povas sendi reprezentanton por propraokule viziti la proponatajn lokojn kaj certigi la taŭgecon de ĉiu propono. Tiuj reprezentantoj raportos al la Estraro siajn eltrovojn, laŭ kiuj la Estraro poste faros la finan decidon pri la gastigonto de IJK 2025.
#000025
Se vi havas demandojn, ne hezitu kontakti nin ĉe .
#000026
Ĉiuj interesitaj kandidatoj estas invitataj submeti siajn proponojn, kvankam la Reglamento pri la Internacia Junulara Kongreso eksplicite preskribas preferon favore al oficialaj landaj kaj fakaj sekcioj de TEJO. Tial, se vi ne reprezentas landan aŭ fakan sekcion de TEJO, esploru kunlaboreblon kun sekcioj bazitaj en via proponota lando aŭ fondu sekcion en via lando (se tiu ankoraŭ ne ekzistas). Sekcioj, grupoj kaj individuoj el landoj ekster Eŭropo estas aparte kuraĝigataj kandidatiĝi.
#000027
La simpozio havos du partojn: mallongaj fakaj prelegoj kiuj estos spekteblaj en jutuba kanalo de TEJO kaj podiadiskutoj pri tiuj fakoj dum Retoso. Se vi estas studento aŭ esploristo kaj volas prezenti vian laboron al fakemulaj esperantistoj, ni invitas vin aliĝi per tiu ĉi formularo.
#000030
Ni esperas ricevi viajn kontribuojn plej laste la 15-an de Oktobro 2023.
#000031
Dum IRIS 2021, okazis podiaj diskutoj pri lingvistiko, sociologio, antropologio, internaciaj rilatoj, astronomio, inĝenierarto, biologio, psikologio, matematiko, fiziko, aŭ fervojoj. La podiaj diskutoj pritraktos aspektojn de la diversaj fakoj surbaze de la ricevitaj videaj kontribuoj, kiuj estos publikigitaj en Jutubo antaŭ la simpozio.
#000032
La podiaj diskutoj estos malferma al ĉiuj membroj kaj nemembroj de TEJO kaj la ligilo por partopreni en la podiaj diskutoj estos publikigitaj poste. Oni povas nun aliĝi al telegrama grupo de IRIS.
#000033
Por pliaj informoj, kontaktu nin ĉe .
#000034
TEJO serĉas novan redaktoron por la Movada Rubriko! Se vi ŝatas ĵurnalismon, interesiĝas pri la internacia junulara E-movado kaj volas engaĝiĝi kun la laboro de TEJO, jen bona oportuno por vi.
#000036
Kiel redaktoro de la Movada Rubriko, vi liveros aktualajn kaj interesajn informojn pri la movado,per 4-paĝa rubriko ene de la revuo Kontakto. Via entuziasmo kaj kreemo estos aparte bezonataj por realigi novajn ideojn por la rubriko!
#000037
ĉefrespondeci pri la Movada Rubriko;kunlabori proksime kun la redaktoro de Kontakto kaj la Estraro de TEJO;kolekti kaj/aŭ verki enhavojn por la 4-paĝa rubriko.
#000038
bone konas la internacian junularan E-movadon;estas komunikema kaj kapablas motivigi homojn kontribui al la rubriko;kapablas labori memstare, sen proksima superrigardo;respektas limdatojn;jam havas sperton pri ĵurnalismo aŭ verkado de artikoloj;pretas resti en la posteno dum almenaŭ unu jaro;havas bonan scipovon de Esperanto.
#000039
La posteno de redaktoro estas ĉefe volontula, tamen oni ricevos honorarion de 50 EUR por ĉiu unuopa numero de la revuo por agnoski tiun laboron. Homoj el ĉiuj landoj rajtas kandidatiĝi.
#000040
Se vi interesiĝas, bonvolu sendi vian kandidatiĝon al ĝis la 10-a de Septembro. La kandidatiĝo enhavu vian vivresumon, informojn pri viaj ĝisnunaj spertoj en Esperantujo kaj pri kial vi interesiĝas pri la posteno.
#000041
Se vi havas aldonajn demandojn, ne hezitu kontakti nin ĉe .
#000042
Laŭ la Reglamento pri intereskonfliktoj ĉe ofichavantoj de TEJO, la “organizo havu konfidencpersono(j)n, kiu(j) estos la kontaktpunkto por (eblaj) intereskonfliktoj kaj aliaj (eblaj) interhomaj konfliktoj en la organizo. La Komitato elektu ĉiun konfidencpersonon por nereelektebla periodo de du jaroj”, kies rolo ne estas kombinebla kun alia ofico en TEJO.
#000044
Se vi deziras kunlabori en ĉi tiu grava kampo por la Esperanto-movado, kandidatiĝu kiel konfidencpersono! Vi povas sendi al ni mesaĝon per rakontante al ni kial vi interesiĝas aŭ por fari kromajn demandojn. Gravas klarigi, ke konfidencpersono ne devas esti membro de TEJO kaj ne estas aĝlimo por ĉi tiu posteno.
#000045
bone konas TEJO-n kaj ĝian funkciadon,ne havas alian postenon en la organizo,kapablas dialogi en multkultura etoso,pretas aktiviĝi kaze de bezono,estas bona aŭskultanto.
#000046
La limdato por kandidatiĝi estas la 15-a de Septembro. Dankon pro via intereso!
#000047
Karina estas longjara esperantisto, kies agadoj inkluzivis esti aktivulo en BEJO, kunkreanto de la Duolingo-kurso por portugallingvanoj, estrarano de TEJO kaj komitatano de UEA. La Estraro plene fidas ke ŝi bone prizorgos Kontakton, bontenos la altan kvalitan nivelon de la revuo, kaj helpos ĝin reveni al pli stabila aperritmo.
#000050
Kompreneble Kontakto ĉiam serĉas homojn kiuj pretas kontribui kaj ekverki: se vi interesiĝas, ne hezitu kontakti ŝin!
#000051
Kreskigi sian konscion pri la graveco de interkultura dialogo en kaj loka kaj internacia niveloj;Interŝanĝi opiniojn, sciaĵojn kaj bonajn praktikojn; certigi reciprokan lernadon inter la ĉeestantaj junuloj;Ricevi la kapablecojn por trejni junulojn pri neperforta komunikado kaj ĝiaj principoj, aliroj kaj praktika efektivigo;Krei materialojn pri bonaj ekzemploj kaj plej bonaj praktikoj de junularaj agadoj antaŭenigantaj interkulturan dialogon kaj neperfortan komunikadon inter junuloj;Fari de ĉi tiu studsesio “kunvenon” de junuloj kiuj agos kiel multigantoj post la fino de la agado kaj disvastigos la rezultojn en siaj lokaj komunumoj.
#000054
La studsesio okazos de la 5-a (alventago) ĝis la 11-a (forirtago) de Novembro en la Eŭropa Junulara Centro (EYC) de KdE en Budapest. La labortagoj de la seminario estas de la la 6-a ĝis la 10-a de Novembro 2023, ĝi estos realigata plejparte kaj en la angla kaj en Esperanto kun simultana interpretado per kapablaŭskultiloj. La partoprenantoj dum la seminariaj datoj loĝos kaj manĝos en la la Eŭropa Junulara Centro de KdE.
#000055
Por partopreni la seminarion, ni serĉas 26 partoprenantojn. La partopreno kostas 50 eŭrojn po persono, dekalkulita de la repago por vojaĝaj kostoj. La loĝado kaj manĝado estos organizitaj kaj kovritaj de Konsilio de Eŭropo, kaj ni repagos ĝis 350 eŭrojn por vojaĝaj kostoj prezentante la koncernajn kvitancojn. La partoprenantoj respondecos pri sia propra asekuro.
#000056
Estas entuziasmecaj junuloj pli aĝaj ol 18 jarojn;Loĝas en membroŝtato de la Konsilio de Eŭropo (vi povas trovi la liston ĉi tie);Kapablas ĉeesti la tutan seminarion;Kapablas korekte komuniki en la angla aŭ/kaj en Esperanto;Respektas diversecon kaj fervore lernemas;Estas interesitaj pri neperforta kaj interkultura komunikado;Aktivas, aŭ aktivemas, pri junulara agado.
#000057
Vi povas kandidatiĝi plenigante la formularon ĉi tie antaŭ vendrede, la 8-an de Septembro 2023. Se vi havas dubojn aŭ demandojn, ne hezitu kontakti David je por ricevi respondojn kaj klarigojn.
#000058
TEJO kaj Konsilio de Eŭropo grave taksas diversecon kaj provizi egalajn ŝancojn. Ni aparte instigas la kandidatiĝon de ĉiuj eblaj kandidatoj plenumantaj la kondiĉoj, sendepende de genro aŭ handikapeco. En tiu lasta kazo, bv. priskribi kiel via handikapo povas estigi specialajn bezonojn, kaj ni trovos solvon por vi.
#000059
La Komitato elektis la Estraron de TEJO por la mandato 2023-2024, kaj ni ĝojas prezenti la novelektitan teamon al vi!
#000061
La nova Estraro ekoficos la 1-an de Septembro 2023. Gratulon al ili, kaj ni deziras agrablan kunlaboron kaj sukcesan mandaton al ĉiuj!
#000063
TEJO serĉas novan redaktoron por la revuo Kontakto. Kiel redaktoro, vi ĉefrespondecos pri la enhavoj kaj pretigado de Kontakto, kun la oportuno realigi vian propran vizion por la revuo. Vi kunlaboros proksime kun aliaj homoj – kiel la grafikisto, estraro de TEJO, kaj regulaj kontribuantoj – por tiu celo. La laboro okazas per interreto (per la preferataj rimedoj de la dungito), do homoj el ĉiuj landoj povas kandidatiĝi.
#000065
krei la vizion por la revuo aktive serĉi homojn por verki artikolojn, kaj mem kontribuikontakto kun la eldonejo, la provlegistoj, la ĝenerala direktoro de UEAsuperrigardo pri enpaĝigo kaj grafikaĵoj, kontakto kun grafikisto
#000067
esti sperta Esperantisto, kiu jam bone konas la movadon kapablo lerte labori sen proksima superrigardoesti preta kunlabori en internacia teamointereso pri informado, kulturo kaj tutmondaj novaĵojideale havi sperton rilate redaktadon de tekstoj kaj kreadon de kohera revuo
#000068
Se vi interesiĝas, bonvolu sendi vian kandidatiĝon al ĝis la 31-a de Julio. La kandidatiĝo enhavu vivresumon, kaj motivleteron pri kial vi volas esti la redaktoro kaj viaj planoj por la revuo.
#000069
Elektitaj kandidatoj estos kontaktitaj de TEJO por diskuti la sekvajn paŝojn de la kandidatiĝo. Se estus problemo por vi sendi plenan kandidatiĝon por tiu limdato, bonvolu kontakti nin kaj ni laŭeble trovos solvon.
#000070
Se vi havas aldonajn demandojn pri la posteno, ne hezitu kontakti nin ĉe .
#000071
TEJO estas egalŝanca dunganto, kiu ne diskriminacias surbaze de raso, haŭtkoloro, religio, sekso, genro, seksemo, etno, aĝo, handikapo, kaj genetikaj datumoj.
#000072
Nia atendo kaj entuziasmo kreskas, ĉar IJK 2023 alproksimiĝas! Ni prepariĝas por sperti nemaltrafeblajn momentojn, interesaĵojn, inkluzive de ekscitaj aktivaĵoj, eksterordinaraj ekskursoj, kaj, kompreneble, gustumadon de itala kulturo.
#000074
Ĉar ni deziras krei unuigan kaj emociplenan filmeton, ni invitas vin partopreni kaj kontribui al nia projekto: ni volas kunvenigi viajn mesaĝojn, bondezirojn, atendojn kaj proponojn por la kongreso kaj prezenti ilin dum la malferma tago.
#000075
Jen via ŝanco krei ion memorindan! Ne gravas ĉu vi estas spertulo aŭ komencanto, junulo aŭ plenkreskulo. Ni volas aŭdi vian voĉon kaj vidi vian entuziasmon pri IJK 2023.
#000076
La temo estas “mi antaŭĝojas IJK2023 ĉar...”.
#000077
Ni deziras, ke la plejmulto estu parto de ĉi tiu spertiga renkontiĝo. Do, ni petas vin sendi viajn salutvortojn aŭ respondi al unu el la jenaj demandoj (aŭ similaj):
#000079
Kion vi plej antaŭĝojas pri IJK 2023?Kion vi volas sperti aŭ provi en belega Italio?Ĉu estas iu manĝaĵo, tradicia loko, muzika prezentado aŭ ajna alia afero, kiun vi deziras ĉeesti?Ĉu vi havas iun konsilon por unuafojaj IJK-anoj? Eble estas io, kion vi volas kundividi kun ili, helpon, konsilon aŭ simple vian perspektivon?Ĉu vi bedaŭrinde ne povos partopreni kaj volas sendis bondezirojn al la ĉeestantoj? Estas via momento!
#000080
La filmetoj, kiujn vi sendos estos kunmetitaj en granda video, kiun ni prezentos la dum la solena malfermo de la IJK 2023 je la 5-a de Aŭgusto. Ni ankaŭ disvastigos ĝin en ĉiuj niaj sociaj retejoj, por ke ĝi atingu kiel eble plej multe da homoj.
#000081
Registru filmeton en Esperanto kun via mesaĝo. La video estu horizontala kaj daŭru maksimume 20 sekundojn.Sendu al ni la materialon pere de ĉi tiu formularo.(kaze de bezono) Alŝutu la filmeton al via preferata reta servo (Google Drive, WeTransfer, ktp.) kaj sendu la ligilon al .
#000082
Se por iu kialo vi ne sukcesas sendi vian videon tiel, skribu al aŭ en Telegram al @manuguaroa. Kiam ni ricevos vian filmeton, ni sendos al vi konfirmon. Se vi ne ricevas konfirmmesaĝon ene de kelkaj tagoj, kontaktu nin denove!
#000083
Limdato por sendi viajn videojn estas la 5-a de Julio 2023. Se vi povus sendi vian kontribuon pli frue, ni estus tre dankemaj.
#000084
Ĉiuj rajtas kontribui, sendepende de aĝo, devenlando aŭ membreco en TEJO. La nura kondiĉo estas ke en via filmeto vi parolu en Esperanto!
#000085
Teknikaj rekomendoj: se vi povas, faru la filmeton en 1080p aŭ 720p-kvalito (HD). Purigu la lenson de la poŝtelefono/kamerao antaŭ komenci la filmadon kaj atentu, ke via voĉo estu bone aŭdebla. La video estu horizontala. Se via poŝtelefono/kamerao registras malpli bonkvalite, tio tute ne gravas, faru kaj sendu la filmeton ĉiukaze. Ni volas vian kontribuon je ĉiu ajn kvalito!
#000086